Ростислав Введенский

Ростислав Михайлович Введенский (1926 елның 26 гыйнвары, Мәскәү, ССРБ — 2016 елның 21 октябре, Мәскәү, Россия) — совет һәм Россия тарихчысы, тарих фәннәре докторы (1986), профессор, А.Г. Кузьмин исемендәге актуаль тарихи фән һәм мәгариф проблемалары Укыту-фәнни үзәгенең баш фәнни хезмәткәре. Мәскәү дәүләт педагогика университетының мактаулы профессоры (2010)Учёные МПГУ. Введенский Ростислав Михайлович. Бөек Ватан сугышында катнашучы. Россия Федерациясе Югары һөнәри белем бирү өлкәсенең мактаулы хезмәткәре (2007).

 Тормыш юлы 
Ростислав Введенский 1926 елның 26 гыйнварында Мәскәү шәһәрендә рухани гаиләсендә туа. Урта мәктәпнең җиде сыйныфын тәмамлый һәм эшче булып эшли башлый. Бөек Ватан сугышы башланганда аңа унбиш яшь була. Унсигез яшеннән (1944 елның мартыннан 1950 елның сентябренә кадәр) Совет армиясендә була, Бөек Ватан сугышы фронтларында сугыша, Җиңү көнен Көнчыгыш Пруссиядә, Кенигсберг янында каршы ала. II дәрәҗә Ватан сугышы ордены һәм медальләр белән бүләкләнә. 

Армиядә хезмәт иткән вакытта Мәскәү дәүләт университетына философия факультетының читтән торып уку бүлегенә укырга керә, 1951 елда В. П. Потемкин исемендәге Мәскәү шәһәр педагогика институтына тарих факультетына укырга керә. Югары уку йортын һәм аспирантураны тәмамлаганнан соң Ростислав Введенский тарих укытучысы, мәктәп-интернатларда тәрбияче, аннары Мәскәү югары уку йортларында фәлсәфә укытучысы  булып эшли. 1969 елдан башлап гомеренең ахырына кадәр Ростислав Введенский Мәскәү дәүләт педагогика университетында эшли. 1970 елдан өлкән укытучы, аннары доцент, профессор, 1989—1991 елларда университетның тарих факультеты деканы булып эшли. Соңгы елларда Аполлон Григорьевич Кузьмин исемендәге актуаль тарихи фән һәм мәгариф проблемалары уку-фәнни үзәгенең баш фәнни хезмәткәре була.

1969 елда «Үзәк губернияләрнең оброклы крестьяннары XVIII гасыр ахырында — XIX гасырның беренче яртысында (Кнәз Голицыннарның вотчина архивлары буенча)» дигән темага кандидатлык диссертацияне, 1986 елда  «Россиядә XVIII—XIX гасырның беренче яртысында тоз эше» темасы буенча докторлык диссертацияне яклый.

2010 елда Ростислав Михайловичка МПГУның мактаулы профессоры исеме бирелә.

Профессор 11 фән кандидат һәм 2 фән докторы әзерләгән. 130 фәнни мәкалә авторы булып тора, алар арасында: «XVIII — XIX гасырның беренче яртысында үз-үзеңне тоту икътисадый сәясәте» монографиясе, «Россиядә 1774—1775 елларда крестьян сугышы» темасына семинар дәресләре өчен кулланма, «XVII—XVIII гасыр Россия тарихы буенча дәреслек»

Ростислав Введенский 2016 елның 21 октябрендә Мәскәүдә вафат булаУшёл из жизни Ростислав Михайлович Введенский.

 Бүләкләр 

 II дәрәҗә Ватан сугышы ордены;
 «1941—1945 еллардагы Бөек Ватан сугышында Алманияне җиңгән өчен» медале;
 Юбилей медальләр;
 Россия Федерациясе Югары һөнәри белем бирү өлкәсенең мактаулы хезмәткәре;
 Мәскәү дәүләт педагогик университетының мактаулы профессоры.

 Искәрмәләр 

 Сылтамалар 

 Библиография на РГБ. Введенский, Ростислав Михайлович.
Төркем:Русиянең шәрәфле югары һөнәри белем бирү хезмәткәрләре
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:II дәрәҗә Ватан сугышы ордены кавалерлары
Төркем:XX гасыр тарихчылары
Төркем:Урыс тарихчылары
Төркем:ССРБ тарихчылары
Төркем:Әлифба буенча галимнәр
Төркем:Әлифба буенча шәхесләр
Төркем:Русия педагоглары
Төркем:ССРБ педагоглары
Төркем:Тарих фәннәре докторлары
Төркем:Мәскәүдә вафатлар
Төркем:2016 елда вафатлар
Төркем:21 октябрь көнне вафатлар
Төркем:Мәскәүдә туганнар
Төркем:1926 елда туганнар
Төркем:26 гыйнвар көнне туганнар
Төркем:Мәскәү дәүләт университетын тәмамлаучылар